OpenLLM-France/wikimedia huggingface dataset:
# Kathleen Ollerenshaw

Kathleen Mary Timpson Stops (Manchester, 1912ko urriaren 1a - Didsbury, 2014ko abuztuaren 10a), Kathleen Ollerenshaw, matematikari, politikari eta hezitzaile britainiarra izan zen.
Britainiar Inperioko Ordenako Dama Komendadore izendatu zuten. Matematikaren arloan ezaguna da, karratu magikoei buruz egindako ekarpenengatik.

## Biografia

Mary Stops eta Charles Timpson magistratuaren alaba izan zen Kathleen. Britainia Handiko Manchester herrian jaio zen, herrialde osoan zapata-dendak zituen familia batean. Haurtzaroan izandako gaixotasun baten ondorioz gorreria jasan zuen. 8 urte zituela ikasi zuen ezpainak irakurtzen, eta 30 urte izan arte ez zuen jaso lehen audifonoa.
Mánchesterreko Lady Barn House eskolara joan zen (matematiketan nabarmendu zen) eta ondoren, St Leonard's barnetegira (Saint Andrews, Eskozia).
1937an, Didsburyko Shirley institutuan hasi zen lanean estatistikari gisa. Kotoiaren industriaren ikerketa-zentroa zen Didshirley, eta lan hori utzi egin zuen Robert Ollerenshaw-ekin izandako bi semeak jaio eta gero. Harekin ezkondu zen 1939an. Hala ere, matematika-lanarekin jarraitu zuen, eta matematikan doktoretza lortu zuen Somerville Collegen. Gainera, Mánchesterreko Unibertsitateko irakaslea izan zen.
Aritmetikako koadro magikoekin zerikusia zuen dilema matematiko bat ebatzi zuen, eta David Bréerekin 1998an idatzi zuen liburuan bildu zuen, Most-Perfect Pandiagonal Magic Squares: Their Construction and Listation.
1956an, Manchesterreko zinegotzi izendatu zuten kide kontserbatzaile gisa. 1980ko hamarkadan, Margaret Tatcher lehen ministro britainiarrarentzako hezkuntza-aholkularia izan zen.
Astronomiaren zalea zen, eta Manchesterko Elkarte Astronomikoko ohorezko kide eta lehendakariorde bihurtu zen. Zenbakiei buruzko hainbat liburu argitaratu zituen.

## Aintzatespenak

1970ean, Britainiar Inperioko Ordenako Dama Komandante izendatu zuten hezkuntzarako egindako zerbitzuengatik.

## Lanak

* Education for Girls, Faber & Faber, London 1961.
* The Girls’ Schools, Faber & Faber, London 1967.
* The Lord Mayor’s Party, E.J. Morton, Manchester 1976 (Kinderbuch mit ihren Illustrationen)
* First Citizen, Hart-Davis & MacGibbon, London, 1977.
* Manchester Memoirs, Manchester Literary and Philosophical Society, 1981–82.
* Squares of order four, Scholium International, 1983
* Most perfect pandiagonal magic squares: their construction and enumeration, The Institute of Mathematics and its Applications, Southend-on-Sea 1998.
* To talk of many things, Manchester University Press, 2004 (Autobiographie)

## Erreferentziak

* 1 2 3 4 5 6 7 8 9 The Guardian. (12 de agosto de 2014). Dame Kathleen Ollerenshaw obituary. .
* 1 2 agnesscott. Dame Kathleen Timpson Ollerenshaw. .
* ↑ ¡Feliz cumpleaños, Kathleen Ollerenshaw!. 2012-09-30.
* 1 2 «Dame Kathleen Ollerenshaw | British mathematician, educator, and politician» Encyclopedia Britannica.
* 1 2 «The remarkable life of Dame Kathleen Ollerenshaw» Science and Engineering 22 de agosto de 2019.
* ↑ magic squares. (noviembre de 2006). Most perfect Magic Squares. .

## Kanpo estekak

* Datuak: Q467786
* Multimedia: Kathleen Ollerenshaw / Q467786
# Fatimatar Kalifa-herria

Fatimatar Kalifa-herria (arabieraz: الدولة الفاطمية‎ al-Fātimiyyūn) Mahoma hil ondoren kalifa-herriak izandako lau aldietatik azkena izan zen, fatimatarrek kontrolatua.
Fatimatarren dinastia arabiar xiita izan zen, eta Magreb, Egipto, Sizilia, Malta eta Mediterraneoko ekialdea kontrolatu zituen 909ko urtarrilaren 5etik 1171ra. Hiriburua Kairon ezarri zuten. Bere buruzagiak politikoak ez ezik imanak ere baziren, hau benetan bitxia izan zen Islamaren historian, fatimatarrez gain, Ali kalifa eta iman aldi berean izateko bakarra izan zelako.
Fatimatarrek tolerantziaz jokatu zuten, ismaeldar ez ziren Islameko beste sektetakoekin ez ezik, judu, maltar kristau eta koptoekin ere.

## Fatimatar kalifen zerrenda

* Abū Muḥammad ˤAbdu l-Lāh (ˤUbaydu l-Lāh) al-Mahdī bi'llāh (909-934), leinuaren sortzailea
* Abū l-Qāsim Muḥammad al-Qā'im bi-Amr Allāh (934-946)
* Abū Ṭāhir Ismā'il al-Manṣūr bi-llāh (946-953)
* Abū Tamīm Ma'add al-Mu'izz li-Dīn Allāh (953-975)
* Abū Manṣūr Nizār al-'Azīz bi-llāh (975-996)
* Abū 'Alī al-Manṣūr al-Ḥākim bi-Amr Allāh (996-1021)
* Abū'l-Ḥasan 'Alī al-Ẓāhir li-I'zāz Dīn Allāh (1021-1036)
* Abū Tamīm Ma'add al-Mustanṣir bi-llāh (1036-1094)
* al-Musta'lī bi-llāh (1094-1101)
* al-Āmir bi-Aḥkām Allāh (1101-1130)
* 'Abd al-Majīd al-Ḥāfiẓ (1130-1149)
* al-Ẓāfir (1149-1154)
* al-Fā'iz (1154-1160)
* al-'Āḍid (1160-1171).

## Erreferentziak

* ↑ Euskaltzaindia. (PDF) 182. arauaː Dinastien izenak. .
* ↑ Wintle, Justin. (2003). History of Islam. Rough Guides Ltd, 136–7 or. ISBN 184353018X..

## Kanpo estekak

* Datuak: Q160307
* Multimedia: Fatimid Caliphate / Q160307
# Alprazolam

Alprazolama konposatu organikoa da, C$_{17}$H$_{13}$ClN$_4$ formula duena, triazolobentzodiazepinen klasekoa. Solido kristalinoa da, Uretan disolbaezina da, baina disolbagarria kloroformotan eta beste ohiko disolbatzaile organikoetan.
Alprazolama botika lasaigarri sendoa da, antsietate nahasmenduak, izu-nahasmendua bereziki, eta antsietate-nahasmendu orokortuak tratatzeko preskribatzen da. Kimioterapiak sortutako goragaleak tratatzeko ere erabili izan da. Pilula gisa hartzen da.
Espainian Trankimazin markarekin saltzen da eta Frantzian generiko gisa edo Xanax markarekin.

## Lan egiteko modua

Beste bentzodiazepina batzuekin bezala, alprazolama gamma-2 azpiunitateari lotzen zaio kloruro ioien GABA-kanal hartzailean, eta azido gamma-aminobutiriko (GABA) neurotransmisore inhibitzailearen efektuak areagotzen ditu, nerbio-sistema zentraleko bentzodiazepina-hartzaileekin lotura ez-selektiboa eginez.

## Albo-ondorioak

Alprazolamaren ohiko albo-ondorioak hauek dira: logura, depresioa, emozio deprimituak, mugikortasuna murriztea, zotina, kognizioa gutxitzea, alerta-egoera murriztea, ahoa lehortzea, bihotz-taupadak murriztea, nerbio-sistema zentralaren jarduera ezabatzea, zentzua murriztea (oro har, terapeutikoak baino dosi handiagoetan), memoria-arazoak eta informazio berria prozesatzeko zailtasunak.
Alprazolama denbora luzez hartzeak menpekotasuna eragin dezake eta tratamendua bat-batean uzteak abstinentzia-sindromea eragin dezake.

## Kontraindikzioak

Alprazolama kontraindikatuta dago kasu hauetan: bentzodiazepinekiko hipersentikortasuna, intoxikazio alkoholiko akutua, koma, konmozioa, farmakoen abusua, epilepsia, konbultsio-krisien aurrekariak, psikosia, garuneko hipoxia, garuneko edema, angelu estuko glaukoma, depresio mentala eta giltzurruneko edo gibeleko arazoak
Alprazolama tentuz erabili behar da haurrekin, emakume haurdunekin, adinekoekin eta alkohol- edo droga-adikzioa duten pertsonekin.

## Erreferentziak

* ↑ (Ingelesez) PubChem. «Alprazolam» pubchem.ncbi.nlm.nih.gov (Noiz kontsultatua: 2025-01-02).
* ↑ (Ingelesez) «Alprazolam Monograph for Professionals» Drugs.com (Noiz kontsultatua: 2025-01-02).
* ↑ (Ingelesez) Chowdhury, Zahid Sadek; Morshed, Mohammed Monzur; Shahriar, Mohammad; Bhuiyan, Mohiuddin Ahmed; Islam, Sardar Mohd. Ashraful; Bin Sayeed, Muhammad Shahdaat. (2016). «The Effect of Chronic Alprazolam Intake on Memory, Attention, and Psychomotor Performance in Healthy Human Male Volunteers» Behavioural Neurology 2016 (1): 3730940. doi:10.1155/2016/3730940. ISSN 1875-8584. PMID 27462136. PMC PMC4947648. (Noiz kontsultatua: 2025-01-02).

## Kanpo estekak

* Datuak: Q319877
* Multimedia: Alprazolam / Q319877
# Sergei Aksakov

Sergei Timofeievitx Aksakov (errusieraz: Серге́й Тимофе́евич Акса́ков; Ufa, 1791ko urriaren 1a/irailaren 20a - Mosku, 1859ko maiatzaren 12a//apirilaren 30a) errusiar idazlea izan zen.
Txikitatik izan zuen naturarekiko eta errusiar literaturarekiko maitasuna. Kazango Unibertsitatean ikasi zuen, San Petersburgoko gobernuko funtzionarioa izan zen eta 1812ko kanpainan esku hartu zuen.
1820ko hamarkadan artikuluak eta itzulpenak argitaratzen hasi zen. 1832an Nikolai Gogol ezagutu zuen eta errusiar jeniotzat hartu zuen. Gogol-ek bizitzan oinarritutako lanak idaztera animatu zuen eta Aksakovek Familia-kronika bat idatzi zuen. Liburu honek eta Arrantza-oharrak eta Orenburg probintziako ehiztari baten oharrak liburuek ospea eman zioten.

## Lan nabarmenak

* Zapiski o rybalke - Arrantza-oharrak, 1846
* Zapiski ruzhéinogo ojótnika Orenbúrgskoi gubérnii - Orenburg probintziako ehiztari baten oharrak, 1852
* Seméinaia jrónika - Eerusiar zaldun bat, 1856
* Détskie gody Bagrova-vnuka - Haurtzaroko urteak, nire haurtzaroko istorioak, 1858
* Álenki tsvetóchek (Skazka kliúchnitsi Pelaguéi) - Lore eskarlata, 1858

## Kanpo estekak

* Datuak: Q315188
* Multimedia: Sergey Aksakov / Q315188
# Ksenia Makeieva

Ksenia Vladimirovna Makeieva, errusieraz Ксения Владимировна Макеева, (Ufa, Errusia, 1990eko irailaren 19a), eskubaloian aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen eskubaloian, ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Ksenia Makeieva» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Ksenia Makeieva" olympics.com (Gaztelaniaz)

## Kanpo estekak

* Datuak: Q3427993
* Multimedia: Kseniya Makeyeva / Q3427993
# Elvira Nabiullina

Elvira Sakhipzadovna Nabiullina (errusieraz: Эльвира Сахипзадовна Набиуллина; tatareraz: Эльвира Сәхипзәде кызы Нәбиуллина; baxkireraz: Эльвира Сәхипзада ҡыҙы Нәбиуллина; 1963ko urriaren 29a) errusiar ekonomialari bat da, Errusiako Banku Zentraleko zuzendaria. Vladimir Putinen ekonomia aholkularia izan zen 2012ko maiatzetik 2013ko ekainera arte, Garapen eta Komertzio ministro izan eta gero 2007ko irailetik 2012ko maiatzera. Forbes zerrendaren arabera, munduko 53. emakumerik boteretsuena zen 2019an.

## Erreferentziak

* ↑ (Ingelesez) «Sputnik News - World News, Breaking News & Top Stories» sputniknews.com (Noiz kontsultatua: 2021-01-27).
* ↑ (Ingelesez) «Bloomberg Politics - Bloomberg» Bloomberg.com (Noiz kontsultatua: 2021-01-27).
* ↑ «Andrei Belousov appointed Economic Development Minister - Interfax» web.archive.org 2014-02-19 (Noiz kontsultatua: 2021-01-27).
* ↑ (Ingelesez) «World's Most Powerful Women» Forbes (Noiz kontsultatua: 2021-01-27).

## Kanpo estekak

* Datuak: Q74746
* Multimedia: Elvira Sakhipzadovna Nabiullina / Q74746
# Mikhail Nesterov

Mikhail Vasilievitx Nesterov (Ufa, 1862ko maiatzaren 31/maiatzaren 19a - Mosku, 1942ko urriaren 18a) errusiar margolari sinbolista izan zen.
1877an Moskuko Margolaritza, Eskultura eta Arkitektura Eskolan sartu zen. Pavel Sorokin, Ilarion Prianixnikov eta Vasili Perov izan zituen irakasle. 1879an erakusketetan parte hartzen hasi zen eta handik bi urtera Arte Ederren Akademia Inperialean sartu zen. Moskura itzuli zenean, Alexei Savrasoven lezioak jaso zituen.
Bere lehen arrakasta "Ermitaua" izeneko margolanarekin iritsi zen. Salmentako diruarekin Europan zehar bidaiatu ahal izan zuen.
Kieveko San Volodimir katedralaren dekorazioan parte hartu zuen, horma-irudiak eta ikonoak eginez. Beste erlijio-enkargu batzuk ere egin zituen. Abastumamiko Aleksandr Nevski elizan eta Moskuko Marfo-Marinski komentuan lan egin zuen.
1905eko Errusiako Iraultzaren ondoren, Errusiar Herriaren Batasunarekin bat egin zuen, eskuin muturreko alderdi nazionalistarekin eta tsarraren aldekoarekin. Komunismoaren garaipenaren ondoren, margolaritza erlijiosoa utzi eta erretratuak margotzen aritu zen. 1938ko Purga Handian bere suhia exekutatu zuten eta alaba espetxeratu egin zuten. Bera bi astez egon zen kartzelan. 1941ean Stalin saria jaso zuen Ivan Pavloven erretratuagatik.

## Iruditegia

* Rus Santua, 1901–06
* Beloaren zeremonia, 1897–98
* Maitasun-edabea, 1888
* Bartolome gaztearen ikuskaria, 1889-1890
* Volga baino haratago, 1905
* Filosofoak, 1917 (Pavel Florenski eta Sergei Bulgakov)
* Tolstoi, 1906 (Lev Tolstoi)
* Hiru gizon zahar azeri batekin, 1914
* 'Rusen. Heriaren arima, 1916.
* Yekaterina Petrovna Nesterova, 1905
* Olga Nesterova, 1906
* Antonio Artzapezpikua, 1917
* Ivan Ilyin, 1921-22
* Ivan Pavlov, 1930

## Kanpo estekak

* Datuak: Q318427
* Multimedia: Mikhail Nesterov / Q318427
# Adelina Zagidullina

Adelina Rustemovna Zagidullina, errusieraz Аделина Рустемовна Загидуллина, (Ufa, Errusia, 1993ko urtarrilaren 13a), eskriman aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Floretea-taldeka kategorian, ROC ordezkatuz; Tokion, Frantziako taldearen (zilarrezko domina) eta Italiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Inna Deriglazova, Larisa Korobeinikova, Marta Martianova eta Adelina Zagidullinak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa, Floretea-taldeka kategoria. |

## Erreferentziak

* ↑ «Adelina Zagidullina» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Adelina Zagidullina" olympics.com (Gaztelaniaz)

## Kanpo estekak

* Datuak: Q20664430
* Multimedia: Adelina Zagidullina / Q20664430
# Juri Zitsar

Juri Vladimirovitx Zitsar (errusieraz: Ю́рий Влади́мирович Зы́царь, translit.: Juri Vladimirovitx Zytsar; Kuibyxev, Errusiako Sobietar Errepublika Sozialista Federatiboa, 1928ko apirilaren 14a - San Petersburgo, Errusia, 2009ko ekainaren 23a) errusiar hizkuntzalaria eta euskalaria zen. 1992ko otsailaren 1etik, ohorezko euskaltzaina zen.
Jurik frantsesa, alemana eta ingelesa ikasi zituen. Ondoren, Sobietar Batasuneko gobernuak Vietnamen errusiera irakasteko enkargua bidali zion. Han, Vietnamgo Akademiak ohorezko kide egin zuen.
Hainbat urtez, bere jaioterriko Institutuaren zuzendaria izan zen. Lehendabizi Siberiako leinuek erabiltzen zituzten zenbaki-sistemak aztertzen aritu zen baina euskararen berri izan zuenean, hau ikasteari ekin zion. 1955ean euskarari buruzko tesia plazaratu zuen 1955ean Leningradon.
Euskararekiko zuen interesa zela eta, Tbilisira bidali zuten euskara ikasteko eta berpizteko. Georgiako Errepublika Sozialista Sobietarreko Hizkuntza Akademiak euskara-saila baitzuen. Garai horretan, Gabriel Aresti euskal idazlearen Nire aitaren etxea errusierara itzuli zuen eta bere ikasleek kaukasiar hizkuntza batzuetara itzuli zituzten. Tamara Makharoblidzek georgierara itzuli zuen.
Tbilisin Xabier Kintana euskaltzain osoarekin harremanetan jarri zen eta hango unibertsitatean euskarari buruzko klaseak eman zituen.
Koldo Mitxelenarekin harreman luzea izan zuen gutun bidez. Koldo Mitxelenak Euskera eta Fontes Linguae Vasconum aldizkarietan artikuluak argitaratzen zizkion.
1982an Euskaltzaindiak antolatutako Biltzarrera gonbidatu zuen Shota Dzidzigurirekin batera. Zitsar Sobietar Batasuneko ordezkaria izan zen.
1990ean, Georgian gerra piztu zen eta San Petersburgora alde egin behar izan zuen. San Petersburgon Tekhnitxiski Universitet unibertsitateko irakaslea izan zen erretiroa hartu zuen arte, 1995era arte hain zuzen. Bertan euskara irakasten eta doktoregoak eta tesiak zuzentzen ibili zen batez ere.
Ukrainako Akademiaren ohorezko kide ere bazen.
2009ko ekainaren 23an hil zen gaixotasun luze baten ondorioz.
# Emma Lehmer

Emma Markovna Lehmer (Samara, Errusia, 1906ko azaroaren 6a - Berkeley, Kalifornia, 2007ko maiatzaren 7a ) jatorri errusiarreko matematikari estatubatuarra izan zen. Zenbakien teoria aljebraikoko elkarrekikotasun legeak lantzeagatik ezaguna izan zen. Batez ere zenbaki konplexu eta zenbaki osoetan jarri zuen arreta bere lanetan.

## Biografia

Samaran jaio zen, Errusiako Inperioan. Aitaren lanak, azukrea ekoizten duen Errusiako enpresa bateko ordezkari gisa, familia Harbinera ( Mantxuria) bizitzera joatea eragin zuen 1910ean . Emma hamalau urte bete zituen arte bere etxean hezitua izan zen eta herrian eskola berri bat ireki zenean bertan jarraitu zuen bere heziketa. Goi mailako ikasketak egiteko Estatu Batuetara emigratu zuen.
Estatu Batuetan, 1924an hasi zen ingeniaritza ikasten Berkeleyko Kaliforniako Unibertsitatean, baina bi urte geroago matematiketako ikasketak egitera pasatu zen. Unibertsitatean Derrick Henry Lehmer matematikako beste ikasle bat ezagutu zuen. Hau, Derrick Norman Lehmer, bere irakasle baten semea zen eta berarekin ezkondu zen 1928an, matematiketan lizentziatu eta gutxira. Biak Brown Unibertsitatean sartu ziren, eta Emmak masterra lortu zuen 1930ean.
Hurrengo urteetan unibertsitate ezberdinetatik pasatu ziren eta bitartean bi seme-alaba izan zituzten, Laura ( 1932 ) eta Donald ( 1934 ). Dick, Emmaren senarra, irakasle bezala aritzen zen bitartean, Emma ikerkuntza munduan murgildu zen, senar-emazteak unibertsitateko arauen arabera ezin baitziren departamentu berean irakasten aritu. Bere ikerketen emaitzak artikulu ezberdinetan, 60 baino gehiago, argitaratuak izan ziren. Horietatik batzuk senarrarekin lankidetzan sortua izan ziren, eta zenbakien teoria eta konputazioa lantzen zituzten batez ere, elkarrekikotasun legeak, zenbaki lehen bereziak eta kongruentziak azpimarratuz.

## Lanak

* Pontryagin-en Grupos topológicos liburua itzuli zuen errusieratik ingelesera. 1939an Princeton University Press-ek argiratua izan zen.
* West Coast Number Theory Meeting sortu zuen Dick senarrarekin batera. Bilera hau urtero egiten da abenduan Estatu Batuetan.

### Artikulu batzuk:

* On a resultant connected with Fermat's Last Theorem. 1935
* On the first case of Fermat's Last Theorem. 1941
* On the Quadratic Character of Some Quadratic Surds. 1971
* Rational reciprocity laws. 1978

## Erreferentziak

* 1 2 (Gaztelaniaz) «Emma Lehmer, matemática | Efemérides» Mujeres con ciencia 2014-11-06 (Noiz kontsultatua: 2020-12-11).
* 1 2 3 4 (Ingelesez) «Emma Lehmer - Biography» Maths History (Noiz kontsultatua: 2020-12-11).
* ↑ «Emma Lehmer» www.agnesscott.edu (Noiz kontsultatua: 2020-12-11).
* Datuak: Q450259
# Pavel Sukhov

Pavel Vladislavovitx Sukhov, errusieraz Павел Владиславович Сухов, (Samara, Errusia, 1988ko maiatzaren 7a), Ezpata-taldeka kategorian aritzen den eskrimalari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Ezpata-taldeka kategorian, ROCeko taldearekin, Japoniako taldearen (urrezko domina) atzetik eta Hego Koreako taldearen (brontzezko domina) aurretik sailkatu zen ROC taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Sergei Bida, Sergei Khodos, Pavel Sukhov eta Nikita Glazkovek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa, Ezpata-taldeka kategoria. |

## Erreferentziak

* ↑ «Pavel Sukhov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Pavel Sukhov" olympics.com (Gaztelaniaz)

## Kanpo estekak

* Datuak: Q1393114
* Multimedia: Pavel Sukhov / Q1393114
# Anton Borodatxov

Anton Viktorovitx Borodatxov, errusieraz Антон Викторович Бородачёв, (Samara, Errusia, 2000ko martxoaren 23a), Floretea-taldeka kategorian aritzen den eskrimalari errusiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Floretea-taldeka kategorian, ROCeko taldearekin; Tokion, Frantziako taldearen (urrezko domina) atzetik eta AEBko taldearen (brontzezko domina) aurretik sailkatu zen ROC taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Anton Borodatxov, Kirill Borodatxov, Vladislav Mylnikov eta Timur Safinek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa, Floretea-taldeka kategoria. |

## Erreferentziak

* ↑ «Anton Borodatxov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Anton Borodatxov" olympics.com (Gaztelaniaz)

## Kanpo estekak

* Datuak: Q107360814
# Kirill Borodatxov

Kirill Viktorovitx Borodatxov, errusieraz Кирилл Викторович Бородачёв, (Samara, Errusia, 2000ko martxoaren 23a), Floretea-taldeka kategorian aritzen den eskrimalari errusiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Floretea-taldeka kategorian, ROCeko taldearekin; Tokion, Frantziako taldearen (urrezko domina) atzetik eta AEBko taldearen (brontzezko domina) aurretik sailkatu zen ROC taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Anton Borodatxov, Kirill Borodatxov, Vladislav Mylnikov eta Timur Safinek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa, Floretea-taldeka kategoria. |

## Erreferentziak

* ↑ «Kirill Borodatxov» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Kirill Borodatxov" olympics.com (Gaztelaniaz)

## Kanpo estekak

* Datuak: Q107358877